recursal/SuperWikiNEXT-32B huggingface dataset:
**Ryszard Kaczorowski** (født 26. november 1919 i Białystok, død 10. april 2010 ved Smolensk i Russland) var en polsk politiker, som fra 19. juni 1989 til 22. desember 1990 var den siste polske eksilpresidenten. Som sin forgjenger Kazimierz Sabbat hadde han sin bakgrunn fra den polske speiderbevegelsen.

Biografi
--------

Etter at Øst-Polen ble okkupert av Sovjetunionen i 1939 ble Kaczorowski medlem av en undergrunnsorganisasjon, «De grå rekker», og var kontaktmann mellom sin organisasjon og den polske undergrunnshæren. 

I juli 1940 ble han arrestert av det sovjetiske hemmelige politiet, NKVD, og i februar 1941 dømt til døden. Etter 100 dager på dødscelle ble straffen omgjort til 10 års Gulag-fangenskap i Kolyma. I 1942 ble han imidlertid benådet, etter at Stalin bestemte seg for å danne en polsk hær i sovjetisk tjeneste og trengte rekrutter. Han deltok i kamper i Italia, bl.a. i slaget om Monte Cassino.

Etter krigen returnerte han ikke til Polen, men studerte i London og arbeidet senere for britiske industriselskaper. Han fortsatte å være aktiv i speiderbevegelsen, bl.a. som formann for den polske speiderbevegelsen i eksil og kommandant for speidernes verdenstreff på Monte Cassino i 1969 og i Belgia i 1982.

### Eksilpresident

Etter at Kazimierz Sabbat måtte trekke seg som eksilpresident i 1989 på grunn av sykdom, ble Kaczorowski utnevnt til hans etterfølger. Allerede noen måneder senere falt kommunistregimet i Folkerepublikken Polen, og folkerepublikken ble avløst av den tredje polske republikk. Lech Wałęsa ble i desember 1990 den første polske presidenten valgt i et fritt valg. Eksilinstitusjonene i London oppløste dermed seg selv, og den 22. desember overrakte Kaczorowski i en seremoni på kongeslottet i Warszawa sine presidentinsignier til Wałęsa.

Etter 1990 oppnådde Kaczorowski stor aktelse i Polen gjennom sine tallrike foredrag, intervjuer og reiser, og ble utnevnt til æresborger av bl.a. Białystok, Kraków og Warszawa.

Ryszard Kaczorowski bodde i London.

Ryszard Kaczorowski døde i flyulykken 10. april 2010 hvor også Polens sittende president Lech Kaczyński omkom.

Referanser
----------

Eksterne lenker
---------------

* (en) Ryszard Kaczorowski – kategori av bilder, video eller lyd på Commons Rediger på Wikidata

* (en) Ryszard Kaczorowski – galleri av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Kazimierz Sabbat** | **Polsk eksilpresident**(1989–1990) | Etterfølger:**Overgav førkrigsrepublikkenspresidentinsignier til Lech Wałęsa** |

|  |  |
| --- | --- |
| Oppslagsverk/autoritetsdata | Deutsche Biographie **·** Encyclopædia Universalis **·** Geni **·** VIAF **·** GND **·** LCCN **·** ISNI **·** BNF **·** BNF (data)
 |
**OmegaPro** er et nettverksselskap som ble etablert i 2018 av Dilawar Singh, Andreas Szakacs og Michael Shannon Sims. 

Selskapet er registrert på Saint Vincent og Grenadinene og har oppgitt å tilby sine medlemmer avkastning på innskutte midler som skal stamme fra handel med råvarer, indekser, aksjer og kryptovaluta. For å tiltrekke seg nye deltakere har OmegaPro arrangert store seminarer, der den bedrageridømte forretningsmannen Jordan Belfort har vært blant trekkplastrene.

Ettersom OmegaPro ikke har innehatt tillatelse i noe land til å tilby investeringstjenester, har en rekke land advart sine borgere mot å investere penger i konseptet.

OmegaPro har særlig fått stor utbredelse i Latin-Amerika. I mars 2023 gikk meksikansk politi til arrestasjon av Juan Carlos Reynoso som hadde organisert OmegaPro sine aktiviteter i Latin-Amerika.

I februar 2023 gikk amerikanske myndigheter til aksjon mot selskapet The Traders Domain som de mente var en gigantisk Ponzi-svindel. Blant dem det ble tatt ut tiltale mot var Michael Sims som hadde overtalt et stort antall personer til å investere penger i The Traders Domain. I saksdokumentene ble det også identifisert en kobling mellom de to selskapene.

Referanser
----------

1. ↑  «Omega Pro Review: 200% ROI in 16 months trading Ponzi scheme». *BehindMLM*. 27. januar 2019.
2. ↑  «‘Wolf of Wall Street’ J. Belfort responds to Ponzi scheme allegations». *Finbold*. 28. juni 2023.
3. ↑  «Signs of a Ponzi Scheme! Four Financial Authorities Warns Againt OmegaPro». *WikiFX*. 17. juli 2022.
4. ↑  «Omega Pro, estafados siguen creyendo en la empresa, pese a pruebas y a la detención de Juan Carlos Reynoso». *Infobae*. 23. mars 2023.
5. ↑  «CFTC Charges Several People and Companies in a $145 Million Ponzi Scheme». *CFTC*. 23. februar 2023.
6. ↑  «Mike Sims ejecutivo de OmegaPro al igual que Reinoso enfrenta a las autoridades.». *WikiFX*. 17. mars 2023.

Eksterne lenker
---------------

* *Artikkelen mangler oppslag i Wikidata*
Andreas Olai Schei ble i 1962 Norges første sivilombudsmann.
**Ombud** eller **ombudsmann** er en person eller etat som har som oppgave å beskytte enkeltpersoners eller gruppers interesser og rettigheter gjennom kontroll med forvaltningens virksomhet. Mange ombud arbeider vis-à-vis offentlig myndighetsutøvelse, men noen av ombudene arbeider også med enkeltpersoners rettigheter vis-à-vis andre privatpersoner eller bedrifter.

Ordet er opprinnelig gammelnordisk *umboðsmadr*, og betegnet en kongelig embedsmann (eller person med fullmakt og oppdrag fra kongen) i vikingtid og middelalder. *Ombud* av norrønt *umboð* betyr å gi noen sin fullmakt. Før andre verdenskrig ble betegnelsen i Norge brukt om personer valgt som stortingsrepresentant, kommunestyremedlem og domsmann og da i motsetning til personer som søkt og blitt tilsatt som tjenestemann. Etter krigen ble betegnelsen særlig brukt om embeder eller personer med ansvar for å sikre borgernes retter på forskjellige saksområder.

I sin nåværende betydning er det brukt siden 1809, da den første svenske justisombudsmann ble oppnevnt av Riksdagen. *Ombudsmann* er et av de nordiske ordene som har gått inn i andre språk, som for eksempel engelsk «ombudsman». I 1964 opprettet New Zealand et verv som ombudsmann og i 1968 fikk Storbritannia en ombudsmann med ansvar for å ha tilsyn med forvaltningen og rapportere til Underhuset. Rollen som «омбуцман» (ombutsman) finnes også i flere andre europeiske land.

Eksempler på ombud i Norge
--------------------------

* Sivilombudet
* Stortingets ombudsnemnd for Forsvaret
* Likestillings- og diskrimineringsombudet
* Forbrukertilsynet, tidligere *Forbrukerombudet*
* Barneombudet
* Personvernombud
* Pasient- og brukerombud
* Elev- og lærlingombud
* Verneombud

Andre land og forbund
---------------------

* Den europeiske ombudsmann

Referanser
----------

1. 1 2  Heywood, Andrew (2007). *Politics*. Basingstoke: Palgrave Macmillan. s. 397. ISBN 978 0-230-52497-2.
2. 1 2  Øyvind Østerud, mfl, red. (1997). *Statsvitenskapelig leksikon*. Universitetsforlaget. s. 180. ISBN 8200229246.
3. 1 2 3  Klouman, Sverre (2000). *Moro med ord: litt om ordenes vandringer, historie, slektskap og hemmeligheter*. Oslo: Aschehoug. ISBN 8203225306.
4. ↑  Falk, Hjalmar (1906). *Etymologisk Ordbog over det norske og det danske Sprog*. Kristiania: Aschehoug.
5. ↑  ombudsman.mk i Nord-Makedonia
6. ↑  ombudsman.bg Arkivert 4. oktober 2022 hos Wayback Machine. i Bulgaria

Eksterne lenker
---------------

* (en) Ombudsman – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Canadian Encyclopedia **·** GND **·** LCCN **·** BNF **·** BNF (data) **·** HDS **·** NDL **·** NKC **·** BNE
 |
**Rafa'at wa Awal-i-Martabat Raja Sri Balwant Singh Sahib Bahadur**, også kjent som **Balwant Singh** (1711–1770), var maharaja av Benares i det nordlige India.

Balwant Singh etterfulgte sin far, Mansa Ram ji, som raja av Kaswar og nazim av Benares i 1738.[] I løpet av 1700-tallet ble Mughalriket stadig svekket, og britene ekspanderte fra sin base i Bengal. Mansa Rams territorier omfattet det meste av det som senere er blitt til distriktene Bhadohi, Chandauli, Jaunpur, Mirzapur, Sonbhadra og Varanasi, med selve byen Benares.

Balwant Singh, mer militært orientert enn sin far, bygget et fort og etablerte sin hovedstad i Gangapur, men flyttet senere til Ramnagar, på bredden av Gangesfloden tvers overfor Benares. Balwant Singh fordrev Fazl Ali fra det som senere er blitt distriktene Ghazipur og Ballia, og foreøkte slik sine landegodser.

I 1751 fordrev han representanten for nawaben av Awadh i et forsøk på å skape grunnlaget for et eget fyrstedømme ved Benares. Dette første til en heftig konflikt mellom ham og nawaben. Nawaben invaderte hans domener i mars 1752, og Balwant Singh måtte trekke seg tilbake. Han fortsatte med geriljakrigføring mot nawaben. Til slutt ble det inngått en fredsavtale, og nawaben returnerte de omtvistede områder til ham.[]

Keiser Alamgir II, som la merke til Balwant Singhs administrative styrke, gjorde ham til jagir i Bihar to år etter. Som den første av sitt hus til å kjempe mot det britiske Ostindiakompani, sluttet han seg i 1763 til Shah Alam og Shuja ud-Daula da de i 1763 invaderte Bengal. Men nawaben forrådte ham, og prøvde å gi britenes hans retter etter at de tapte slaget ved Buxar i slutten av oktober 1764.[]

Ostidiakompaniet innså at dette bare ville gi dem annet enn problemer.[] Britene skjønte at han var meget mektig, og at han aldri ville godta noe fremmedstyre, så de avslo å gå inn på tilbudet. Fem år etter, i 1770, døde maharaja Balwant Singh.

Balwant Singh bygde Ramnagar Fort.

Balwant Singh ble etterfulgt av sin sønn *Rafa'at wa Awal-i-Martabat Chait Singh Sahib Bahadur* (Chait Singh).

Referanser
----------

1. ↑  Imperial Gazetteer of India, Oxford, Clarendon Press, 1908-1931. v. 6, p. 252, and v. 12, p. 224.
**Brandon Cole «Bam» Margera** (født 28. september 1979) er en amerikansk profesjonell rullebrettutøver, radiovert og medlem av «Jackass»-teamet. «Bam» har sitt eget produksjonsselskap, Bam Margera Productions. Han har produsert flere filmer, blant andre *Haggard The Movie*, *Landspeed: CKY*, *CKY2K*, *CKY 3* og *CKY 4: The Latest And Greatest*.

I 2006 jobber Margera med en film som er om en av hans beste venner, Brandon Novak. Filmen heter *Dream Seller* og handler om Novaks liv. Han har også gitt ut et samlealbum med diverse sanger fra yndlingsbandene hans. CD-en heter *Viva La Bands*.

«Bam» har også laget sitt eget TV-show, *Viva La Bam*, hvor man fikk møte den sprøe familien «Margera». Moren April Margera (kalles Ape), faren Phil Margera og onkelen Don Vito. Viva La Bam er nå i sjette sesong. Det nye TV-programmet til Bam heter «Bam's Unholy Union» og handler om han og Missy, som nå har giftet seg.

«Bam» er sponset av brettmerket Element, visualmerket Electric, truckmerket Destructo, Metal Bearings, hans lokale skateshop fairman's, Clive, Spitfire wheels, Jones Soda, Diakka og skoprodusenten Adio.

Bam har mange venner, og mange av dem er godt kjent. Ville Valo [vokalist i bandet HIM ] er en av Bams beste venner.

Bam Margera har også en bror, Jess Margera, trommeslageren i CKY (Camp Kill Yourself). Han har flere millioner seere per program.

Margera er bosatt i West Chester i Pennsylvania.

Referanser
----------

1. ↑   Discogs, Discogs artist-ID 622018, besøkt 9. oktober 2017[Hentet fra Wikidata]

Eksterne lenker
---------------

* (en) Bam Margera – kategori av bilder, video eller lyd på Commons Rediger på Wikidata
* (en) Bam Margera på Internet Movie Database Rediger på Wikidata

* (sv) Bam Margera i Svensk Filmdatabas Rediger på Wikidata

* (da) Bam Margera på Filmdatabasen Rediger på Wikidata

* (da) Bam Margera på Scope Rediger på Wikidata

* (fr) Bam Margera på Allociné Rediger på Wikidata

* (en) Bam Margera på AllMovie Rediger på Wikidata

* (en) Bam Margera hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI **·** BNF **·** BNF (data) **·** NKC **·** BNE **·** MusicBrainz **·** Discogs **·** AllMusic
 |
**Hugo Eberlein** (født 4. mai 1887 Saalfeld/Saale i Thüringen i keiserdømmet Tyskland, dødsdato omstridt; noen kilder oppgir 12. januar 1944 i Moskva, andre kilder 1940, 1942 eller 16. oktober 1941) var en tysk kommunistisk politiker.

Biografi
--------

Han deltok i grunnleggelsen av KPD i desember-januar 1919 og deretter i den første kongressen i Komintern 2.-6. mars 1919. Han innehadde viktige poster i Komintern frem til 1928, men ikke lenger på grunn av hans fraksjonatilknytning. Da nazistene tok makten i Tyskland i 1933 flyktet Eberlein til Sovjetunionen, der han fant tilflukt på Hotell Lux.

I juli 1937 ble han rammet av Den store terroren i Stalins Sovjet. I januar 1938 ble han avhørt og torturert i ti dager og netter. I april 1938 ble han bragt til Lefortovofengselet, der han ble torturert i mange uker. I 1939 ble han dømt til femten års soning i Vorkuta korrektive arbeidsleir. Han ble sendt tilbake til Moskva i 1941, der han igjen ble stilt for retten og dømt, og ble henrettet den 16. oktober 1941. Andre mener han døde i fengsel i 1944. 

Han ble senere rehabilitert og ble en nasjonal helt i DDR. Det regimentet i DDRs hær (Nationale Volksarmee) som hadde til oppgave å bevokte det østtyske forsvarsministeriets bygninger i Strausberg, fikk navnet Vaktregiment «Hugo Eberlein» etter ham.

Familie
-------

Hugo Eberlein var far til Werner Eberlein, som var aktiv i Sozialistische Einheitspartei Deutschlands, det østtyske kommunistpartiet (der han satt i politbyrået) og Partei des Demokratischen Sozialismus (der han satt i det såkalte eldsterådet).

Referanser
----------

1. ↑  H.Weber/A.Herbst: *Deutsche Kommunisten*, Berlin 2004, S. 170
2. 1 2 3  Hermann Weber, *Hotel Lux - Die deutsche kommunistische Emigration in Moskau* (PDF) Konrad-Adenauer-Stiftung No. 443 (Oktober 2006), s. 58. Lest 12. november 2011
3. ↑  Hugo Eberlein biography DDR biographies. Lest 18. juli 2011

Litteratur
----------

* Hermann Weber/Andreas Herbst: *Deutsche Kommunisten. Biographisches Handbuch 1918 bis 1945*, Berlin: Karl Dietz Verlag 2004, S. 168-170 ISBN 3-320-02044-7

Eksterne lenker
---------------

* *Spartakus und die Dritte Internationale*, Artikel von 1924

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND
 |
**Hugo Damian von Schönborn** (født 19. september 1676 i Mainz, død 19. august 1743 i Bruchsal) var kardinal i den katolske kirke og fyrstbiskop av Speyer og Konstanz.

Livog virke
-----------

### Bakgrunn

Hugo Damian von Schönborn var tredje sønn av i alt 18 barn av den kurmainzske statsminister, og var nevø av kurfyrst-erkebiskop Lothar Franz von Schönborn. Hans brødre var fyrstbiskopene Franz Georg von Schönborn, Friedrich Carl von Schönborn og Johann Philipp Franz von Schönborn. Selv om han fikk en religiøs utdannelse, var han først ikke tiltenkt den geistlige stand. Etter studier i Würzburg, Mainz, Roma, Leiden og Löwen var han fra 1699 kompanifører i den keiserlige hæren.

### Kardinal

Fra 1706 var han gesandt ved hoffet i Wien, men etter forslag fra Friedrich August II av Sachsen og Polen ble han av pave Klemens XI utnevnt til kardinal, med *San Nicola in Carcere* som tittelkirke, senere ble det *San Pancrazio*. Han deltok på to konklaver, men fikk ingen innflytelse ved kurien.

### Biskop

I 1719 ble han valgt til fyrstbiskop av Speyer, takket være onkelens innflytelse. Hans mer enn tyveårige regjeringstid var en fredelig epoke, og han gikk inn for reformer i forvaltning og næringsliv. I 1722 innførte han allmenn skoleplikt.[]

Etter heftig strid med rådet i (den protestantiske) riksbyen Speyer la han sin residens til Bruchsal, hvor han lot bygge et slott, bl.a. med hjelp fra sin brors byggmester Balthasar Neumann. I 1722 ble han koadjutor til bispedømmet Konstanz, men fikk først 18 år senere tatt dette bispedømmet i besittelse, da han etterfulgte Johann Franz Schenk von Stauffenberg.

Hugo Damian døde av malaria, som han hadde blitt smittet av i Roma. Hans levetid markerte høydepunktet for den mektige Schönborn-familiens innflytelse i det tyske rike.[] Han er en slektning av nåværende kardinal Christoph Schönborn, som også bærer hans fornavn.

Referanser
----------

1. ↑   Schönborn, Damian Hugo Graf (BLKÖ)[Hentet fra Wikidata]
2. 1 2   Brockhaus Enzyklopädie, oppført som Damian Hugo, Brockhaus Online-Enzyklopädie-id damian-hugo, besøkt 9. oktober 2017[Hentet fra Wikidata]

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** HDS
 |
**Skanse** er en betegnelse på forhøyet akterdekk på større skip, som tidligere var **akterkastell**, et overbygg reist på skroget allerede i middelalderen, hvor sjefen for skipet og offiserene oppholdt seg med deres oppholdelsesrommer.

På et krigsskip i 1500-tallet var det for- og akterkasteller reist over hoveddekket og endog værdekket i flere dekk, som senere var senket ned til *bakken* mot forstavnen kun ett dekk høyere og *skansen* som kunne inneholde et halvdekk fra stormasten og et hyttedekk som også kalles poop i det engelske språket. Det var vanlig for et krigsskip å ha en *«kugle»*, et mellomrom ned til det øvre kanondekket mellom bakken og skansen som kunne ha egne bestykning, med en eller to kubrygger som forbindelse. I slutten av 1700-tallet ble gapet lukket, og krigsskipene deretter var *slettdekkere* med slette gjennomgående værdekk. Bakken og skansen smeltet med skroget i 1800-tallet.

Betegnelsen brukes i moderne tid bare om orlogsskip, for sivile fartøyer har man adoptert *poopdekk* eller *poop* for akterdelen som lå høyere enn resten av fartøyet. På seilfartøyer i eldre tid hadde man *skansekledning* på akterdelen.

|  |  |
| --- | --- |
| Oppslagsverk/autoritetsdata | Store norske leksikon
 |
En **Fermi-gass**, eller **fri-elektron-gass**, er en samling av ikke-vekselvirkende fermioner. Den er en kvantemekanisk versjon av en ideell gass for fermioner. Elektroner i metaller og halvledere an nøytroner i nøytronstjerner kan tilnærmes å være Fermi-gasser. Energidistribusjonen av fermioner i en Fermi-gass i termisk likevekt er bestemt av deres tetthet, temperaturen og settet av tilgjengelige energitilstander via Fermi-Dirac statistikk. På grunn av Paulis eksklusjonsprinsipp kan ingen av kvantetilstandene være fylt av mer enn ett fermion slik at den totale energien i Fermi-gassen ved null temperatur er større enn produktet av antall partikler og grunntilstanden til enkeltpartiklene. Av denne grunnen er trykket i en Fermi-gass større enn null selv ved null temperatur i motsetning til en klassisk ideell gass. Det såkalte degenererte trykket er nok til å stabilisere en nøytronstjerne (en Fermi-gass av nøytroner) eller en hvit dvergstjerne (en fermi-gass av elektroner) mot gravitasjonstrykket som forsøker å trykke stjernen sammen.

Det er mulig å definere en Fermi-temperatur og under denne temperaturen kan gassen sees på som degenerert. Denne temperaturen avhenger av masse til fermionene og energitilstandstettheten. For metaller er elektrongassens Fermi-temperatur vanligvis mange tusen Kelvin og kan alltid sees på som degenerert. Den maksimale energien til fermionene ved null temperatur kalles for Fermienergien. Fermienergiens overflate i impulsrommet er kjent som *Fermioverflaten*.

Siden vekselvirkninger er neglisjert per definisjon, reduseres behandlingen av likevektsegenskapene og de dynamiske egenskapene til en Fermi-gass til å behandle egenskapene til de enkelte individuelle partiklene. På grunn av dette er behandligen av Fermi-gasser relativt enkle å ha med og gjøre og utgjør utgangspunktet for mer avanserte teorier, for eksempel Fermi-væske-teori og perturbasjonsteori, som med en viss grad av nøyaktighet tar hensyn til vekselvirkninger mellom fermionene.

Se også
-------

* Gass i en boks
* Bose-gass

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** BNF **·** BNF (data)
 |
| Medaljeoversikt |
| --- |
| Konkurrerte for Kameruns flagg Kamerun |
| Friidrett: |
| Friidrett Afrikamesterskapet i friidrett |
| Sølv | Marrakech 2014 |  Høyde |
| Bronse | Nairobi 2010 |  Høyde |

**Fernand Djoumessi Temfack** (født 5. september 1989 i Dschang) er en kamerunsk friidrettsutøver som konkurrerer i høydehopp. Han har sølvmedalje fra Afrikamesterskapet i friidrett 2014 som fremste internasjonale meritt.

Idrettskarriere
---------------

Djoumessi deltok ved Afrikamesterskapet i friidrett 2010, der han kom på delt 3.-plass, sammen med Mohamed Idris, bak hhv. Kabelo Kgosiemang og Bong Matogno. Han hoppet her 2,15 meter. Året etter deltok han ved Panafrikanske leker 2011, der han kom på 4.-plass, også her med 2,15 meter som beste hopp. 

Ved Jeux de la Francophonie 2013 kom han også på 4.-plass, med 2,20, og ved Samveldelekene 2014 kom han på 7.-plass. Han kom på 2.-plass ved Afrikamesterskapet i friidrett 2014, bak Kabelo Kgosiemang, og ved Verdenscupen i friidrett 2014 kom han på 7.-plass. 

Han greide bare 2,10 meter ved Panafrikanske leker 2015, og endte der på 8.-plass.

Referanser
----------

1. ↑  IAAF - *Kenya captures five gold medals as African champs conclude in Nairobi* (arkivert), besøkt 26. desember 2015.

Eksterne lenker
---------------

* (en) Fernand Djoumessi – Commonwealth Games Federation Rediger på Wikidata

* (en) Fernand Djoumessi – World Athletics Rediger på Wikidata

* (en) Fernand Djoumessi – TheSports.org Rediger på Wikidata
* (en) Profil hos All-Athletics Arkivert 27. desember 2015 hos Wayback Machine.
* (en) Profil hos Samveldelekene 2014 (arkivert)
**SKAT** var en dansk statlig myndighet som sto for ligning og innkrevning av skatter og avgifter. Dessuten står myndigheten for eiendomsvurdering og inndrivelse av offentlig gjeld. Etaten ble oppløst og erstattet av frittstående myndigheter under Skatteforvaltningen i juli 2018.

Myndigheten var organisert i forskjellige sentrale enheter og 30 lokale skattesentre. Skattesentrene dekket hvert sitt område. Det fantes også 22 tollekspedisjoner.

SKAT ble opprettet ved sammenslåing av det statlige ToldSkat og de kommunale skatteforvaltningene og hørte innunder Skatteministeriet.

Den 23. november 2007 ble en sikkerhetsvakt ved et av SKATs kontorer i København skutt i hodet og drept av en gjerningsmann som deretter begynte å skyte vilt omkring seg.

Referanser
----------

1. ↑  Organisasjon Arkivert 9. november 2014 hos Wayback Machine.
2. ↑  Skatteforvaltningen; *Fra én til syv styrelser* Arkivert 7. juli 2018 hos Wayback Machine. skm.dk 13.juni 2017

Eksterne lenker
---------------

* SKAT

Portal: Danmark
| Medaljeoversikt |
| --- |
| Konkurrerte for Japans flagg Japan |
| Turn: |
| Olympiske leker |
| Gull | OL 1964 i Tokyo |  Lagkonkurranse |
| Gull | OL 1964 i Tokyo |  Hopp |
| VM i turn |
| Sølv | VM 1962 i Praha |  Hopp |
| Gull | VM 1966 i Dortmund |  Hopp |

**Haruhiro Yamashita** (japansk: 山下 治広) (født 11. november 1938 i Uwajima) er en tidligere japansk turner.

Han deltok i turn under Sommer-OL 1964, der han vant to gullmedaljer, i lagkonkurransen og i hopp individuelt. I tillegg fikk han 4.-plass i bøylehest og 6.-plass i den individuelle mangekampen.

Yamashitas styrke var i hopp, og han har to VM-medaljer i hopp; Sølv i 1962 og gull i 1966.

I 2000 ble Yamashita oppført i International Gymnastics Hall of Fame. I sin takketale for oppføringen i dette æresgalleriet fortalte han historien bak hoppøvelsen *yamashita*, som er oppkalt etter ham:

Mens han gikk på *University of Physical Education* så han en ung turner som gjorde dette hoppet. Yamashita adopterte hoppet, og brukte det i konkurranser i Europa. FIG godkjente hoppet, ga det en verdi, og kalte det *yamashita*. Han gjorde dette hoppet bl.a. under VM i Praha i 1962, der han vant sølv. Etter dette ble han redd for at noen skulle lære seg dette hoppet bedre enn ham selv, så til Sommer-OL 1964 i Tokyo la han til halv skru i sitt andre hopp. Han fikk 9,9 for det første hoppet, uten skru, og 9,75 for det andre, dette holdt til OL-gull. Etter OL i 1966 fikk han imidlertid ikke til å skru lenger, så i VM 1966 gjorde han to yamashita uten skru; en med anslag på enden av hesten, og en med anslag midt på hesten. Dette holdt til VM-gull.

Eksterne lenker
---------------

* (en) Haruhiro Yamashita – Olympics.com Rediger på Wikidata

* (en) Haruhiro Yamashita – Olympic.org Rediger på Wikidata

* (en) Haruhiro Yamashita – Olympedia Rediger på Wikidata

* (en) Haruhiro Yamashita – Sports-Reference (OL-resultater – arkivert) Rediger på Wikidata

* (en) Haruhiro Yamashita – databaseOlympics.com (arkivert) Rediger på Wikidata

* (en) Haruhiro Yamashita – FIG Rediger på Wikidata

* (en) Haruhiro Yamashita – Gymn Forum Rediger på Wikidata
* Profil på DatabaseOlympics.com
* International Gymnastics Hall of Fame – Yamashitas takketale ved oppføringen

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin
 |
**TMC** (opprinnelig *Télé Monte-Carlo*) er en franskspråklig tv-kanal som eies av det franske mediakonsernet TF1 Group. Kanalen var opprinnelig basert i Monaco, men har nå sitt hovedkvarter i Frankrike.

Historie
--------

TMC ble etablert i 1954 og er med det den eldste private tv-kanalen i Europa. Kanalen ble offisielt åpnet av Rainier III av Monaco. En av kanalens første store produksjoner var bryllupet mellom Rainier III og Grace Kelly. Etter avtale med Frankrikes president, François Mitterrand, fikk TMC tillatelse til å kringkaste så lang vest som til Montpellier i Frankrike, noe som tredoblet kanalens potensielle publikum. På 1980-tallet ble kanalen tilgjengelig i hele Frankrike, gjennom kabelselskapet CanalSat. 24. desember 1973 startet TMC med fargesendinger.

Kanalen ble eid av TF1 Group (40 prosent), AB Groupe (40 prosent) og Monacos regjering (20 prosent). I 2010 kjøpte TF1 Group opp AB Groupes eierandel, og videre i 2016 eierandelen til den monegaskiske staten.

Frem til 1995 var TMC medlem av Den europeiske kringkastingsunion (EBU) som en del av Radio Monte-Carlo (RMC). Fra 1995 til 2021 ble TMC og Monacos EBU-medlemskap ivaretatt av Groupement de Radiodiffuseurs Monégasques (GRMC), en fellesorganisasjon mellom Monaco Media Diffusion (MMD) og Radio Monte-Carlo (RMC). I 2021 var ikke TMC lenger med i EBU.

Referanser
----------

1. 1 2  «TMC : histoire de la chaîne monégasque». *Gralon* **(fransk)**. 24. mars 2009. Besøkt 22. november 2017.
2. ↑  «Doc Presse: Groupe TF1» **(fransk)**. L’École supérieure de journalisme de Lille. Arkivert fra originalen 15. november 2008.  «Arkivert kopi». Arkivert fra originalen 15. november 2008. Besøkt 22. november 2017.
3. ↑
4. ↑  «About MMD». *www.mmd.mc* **(engelsk)**. Monaco Media Diffusion. Besøkt 22. november 2017.
5. ↑  (EBU), European Broadcasting Union. «EBU Members». *www.ebu.ch* **(engelsk)**. Besøkt 22. november 2017.

Eksterne lenker
---------------

* (fr) Offisielt nettsted Rediger på Wikidata

* (en) TMC (TV channel) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** SUDOC
 |
Republikken Kongos nåværende flagg
1970-1991
**Republikken Kongos flagg** ble opprinnelig tatt i bruk 20. november 1959 da landet oppnådde uavhengighet fra Frankrike. Flagget består av tre diagonale striper i de tradisjonelle pan-afrikanske fargene grønt, gult og rødt. Stripene går oppover mot høyre, og den gule stripen i midten er smalere enn den grønne øverst og den røde nederst. Grønt symboliserer naturen, gult naturrikdommene og rødt symboliserer menneskenes blod.

I perioden 1970–1991, da landet gikk under navnet Folkerepublikken Kongo, ble det opprinnelige nasjonalflagget erstattet av et mer kommunistisk inspirert flagg: Helrød flaggduk med landets statsemblem i kantonen. Statsemblemet besto av tradisjonelle elementer fra sosialistisk emblematikk: Korslagt hammer og hakke kombinert med kommunismens stjerne, det hele innrammet av palmegrener, et lokalt innslag. 4. juni 1991 ble det opprinnelige flagget gjeninnført.

  


| * v
* d
* r
Afrikanske flagg |
| --- |
| Selvstendige land | 
* Algerie
* Angola
* Benin
* Botswana
* Burkina Faso
* Burundi
* Djibouti
* Egypt
* Ekvatorial-Guinea
* Elfenbenskysten
* Eritrea
* Eswatini
* Etiopia
* Gabon
* Gambia
* Ghana
* Guinea
* Guinea-Bissau
* Kamerun
* Kapp Verde
* Kenya
* Komorene
* Republikken Kongo (Kongo-Brazzaville)
* DR Kongo
* Lesotho
* Liberia
* Libya
* Madagaskar
* Malawi
* Mali
* Marokko
* Mauritania
* Mauritius
* Mosambik
* Namibia
* Niger
* Nigeria
* Rwanda
* São Tomé og Príncipe
* Senegal
* Den sentralafrikanske republikk
* Seychellene
* Sierra Leone
* Somalia
* Sudan
* Sør-Afrika
* Sør-Sudan
* Tanzania
* Togo
* Tsjad
* Tunisia
* Uganda
* Vest-Sahara
* Zambia
* Zimbabwe

 |
| Territorier | 
* Ceuta
* Det britiske territoriet i Indiahavet
* Kanariøyene
* Madeira
* Melilla
* Réunion
* Saint Helena
* Tristan da Cunha

 |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Henrik I av Müllenark** (rundt 1190 - 26. mars 1238) var erkebiskop av Köln fra 1225 til 1238.

Liv
---

Lite er kjent om Henriks liv før han ble valgt til erkebiskop. Han var prost i Bonn og gikk da under navnet «Leinenhose». 

Den 15. november 1225 ble han valgt til erkebiskop, en uke etter at den tidligere erkebiskopen, Engelbert I av Berg, ble myrdet. Henrik hadde som mål å straffeforfølge de skyldige i drapet. Han fikk de nødvendige fullmaktene fra den tysk-romerske keiseren, Fredrik II, og pave Honorius III til å straffe de ansvarlige. En belønning på 2000 sølvmark ble utlovet for Friedrich von Isenberg, lederen av overfallet på Engelbert. Friedrich ble tatt og henrettet den 14. november 1226.

Henrik ledet erkebispedømmet slik som hans forgjengere og arbeidet for å øke erkebispedømmets innflytelse og makt. Han endte i lange og kostbare konflikter med grevene av Mark og Kleve.

Etter hans død den 26. mars 1238 ble han begravet i Kölnerdomen.

Referanser
----------

1. ↑   oppført som Heinrich I. www.deutsche-biographie.de, besøkt 9. oktober 2017[Hentet fra Wikidata]
2. ↑  Vierhaus, Rudolf (3. mai 2011). *Nachträge / Personenregister* **(tysk)**. Walter de Gruyter. ISBN 978-3-11-097777-6.
3. 1 2  Biographie, Deutsche. «Heinrich I. - Deutsche Biographie». *www.deutsche-biographie.de* **(tysk)**. Besøkt 19. desember 2021.
4. ↑  Biographie, Deutsche. «Friedrich II. - Deutsche Biographie». *www.deutsche-biographie.de* **(tysk)**. Besøkt 19. desember 2021.

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Deutsche Biographie **·** VIAF **·** GND
 |
**SIX News** er et nordisk finansnyhetsbyrå med redaksjoner i Oslo, Göteborg og Stockholm. 

SIX News formidler kursdrivende nyheter til det norske og svenske finansmarkedet.

Nyhetsbyrået SIX News er en del av SIX Telekurs som formidler kursinformasjon fra samtlige nordiske børser samt fra de ledende internasjonale. SIX Telekurs i Norden har hovedkontor i Stockholm og kontorer i Oslo, København, Göteborg og Helsingfors.

SIX sine eiere er sveitsiske SIX Telekurs som er en del av SIX Group AG. SIX Telekurs er den tredje største leverandøren av finansiell informasjon i Europa. De er spesialister på å bearbeide og distribuere internasjonal finansiell informasjon som benyttes av investorer, rådgivere, fondsforvaltere, porteføljeforvaltere, analytikere og verdipapiradministrasjon. Sveitsiske SIX Telekurs ble etablert i 1930 og har global tilstedeværelse med kontorer i 22 land. 

CNBC benytter SIX sitt studio i Stockholm til intervjuer med nordiske finansaktører

Referanser
----------

1. ↑  SIX Telekurs
2. ↑  Six Telekurs Sverige Arkivert 14. januar 2010 hos Wayback Machine..

Eksterne lenker
---------------

* Offisielt nettsted Rediger på Wikidata
*Denne artikkelen omhandler Umberto Giordanos opera. For dikteren hvis liv operaen er inspirert av, se André Chénier.*

Den franske dikteren André Chénier. Operaen er inspirert av hans liv.
***Andrea Chénier*** er en fireakters *verismo*-opera skrevet av den italienske komponisten Umberto Giordano, med libretto av Luigi Illica.

Handlingen utspiller seg i og rundt Paris under den franske revolusjonen og det tilhørende skrekkveldet. Hovedtemaet er livet til den franske dikteren André Chénier som ble giljotinert i 1794, bare 31 år gammel. Handlingen er mest fiksjon og berører i liten grad kjente fakta om dikteren.

Operaen kom til i årene 1894–1895. Illica skrev opprinnelig librettoen for komponisten Alberto Franchetti, men han valgte å si den fra seg til fordel for Giordano.

*Andrea Chénier* ble uroppført 28. mars 1896 på Milanos Teatro alla Scala. Samme år fulgte oppføringer i New York City. Librettoen ble raskt oversatt til tysk og denne versjonen ble oppført 28. januar 1897 i Wrocław og 5. februar 1897 i Hamburg under ledelse av Gustav Mahler. Fram til 1909 ble *Andrea Chénier* oversatt til en rekke språk, som fransk, tsjekkisk, ungarsk svensk og engelsk.

Arier

* *Un dì all'azzurro spazio* (Chénier, 1. akt)
* *Vivere in fretta* (Bersi, 2. akt)
* *Eravate possente* (Maddalena, 2. akt)
* *Son la vecchia Madelon* (Madelon, 3. akt)
* *La mamma morta* (Maddalena, 3. akt)
* *Nemico della patria* (Gérard, 3. akt)
* *Come un bel dì di Maggio* (Chénier, a. Akt)

Litteratur
----------

* Rudolf Kloiber, Wulf Konold, Robert Maschka: *Handbuch der Oper*, 9. Auflage. Bärenreiter, Kassel 2002, ISBN 3-7618-1605-7.

Eksterne lenker
---------------

* Andrea Chénier: Fritt tilgjengelige noter i International Music Score Library Project.
* *Andrea Chénier* (Libretto fra 1896, digitalisering) i Corago-databasen ved Universitetet i Bologna
* Verkdata til *Andrea Chénier* på grunnlag av *MGG* med diskografi på *Operone*
* (no) Liste over aktuelle oppsetninger av *Andrea Chénier* på *Operabase* (produksjoner, besetning, kalender)
* Stephen L. Parker: *Synopsis*, Stanford University 1996

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data)
 |


1. 1 2 3   *Archivio Storico Ricordi*, Archivio Storico Ricordi opera-ID 5, Wikidata Q3621644,
Tula Våpenfabrikk
**Tulsky Oruzheiny Zavod** (**TOZ**) (norsk: **Tula våpenfabrikk**) er en våpenfabrikk i byen Tula i Russland. 

Fabrikken ble stiftet i 1712 med navnet Tula arsenal etter ordre fra Peter I av Russland (Peter den store). Den skiftet senere navn i den sovjetiske perioden til Tula våpenfabrikk. Fabrikken var den statlige leverandøren av skytevåpen, og det meste av russiske og sovjetiske militære våpen ble produsert der igjennom mange år.[]

Under andre verdenskrig kom tyskerne så nær fabrikken at den måtte forlates, derfor ble det produsert mindre våpen der under krigen enn på IZH fabrikken. Fabrikken er kjent for å ha produsert den russiske M1895 Nagant-revolveren, Mosin-Nagant M91/30-riflen, SKS-karabinen og TT-33-pistolen. AK-47-automatriflen ble også produsert der i mindre grad.

Eksterne lenker
---------------

* Offisielt nettsted Rediger på Wikidata

* (en) Tula Arms Plant – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Den russiske sosialistiske føderative sovjetrepublikks flagg flagg 1954-1991
**Den russiske sosialistiske føderative sovjetrepublikks flagg** var rødt med et blått felt ved stangen og hadde hammer, sigd og stjerne i øvre venstre del av det røde feltet. Det blå feltet utgjorde en åttedel av flaggets lengde. Flagget var i størrelsesforholdet 1:2. Den Den russiske sovjetiske føderative sosialistrepublikks flagg ble innført i 1954.

De ulike sovjetrepublikkene hadde alle flagg basert på Sovjetunionens flagg, som var rødt med gul hammer og sigd og en rød stjerne markert med gult omriss. Den enkelte republikk hadde et felt med en særegen farge eller mønster, enten i nedre del av flagget eller ved stangsiden av flaggduken. 

Etter revolusjonen i 1917 kom røde flagg i bruk. I 1918 fikk Russland et flagg der initialene for den russiske sovjetrepublikken var skrevet inn med gule, kyrilliske bokstaver (РСФСР = RSFSR). Flagg med republikkens navn skrevet helt ut forekom også. 

Etter Sovjetunionens oppløsning ble den Den russiske sosialistiske føderative sovjetrepublikks flaggs flagg i 1991 erstattet med den den russiske trikoloren.

Litteratur
----------

* V. A. Sokolov: *Flagi Rossijskoj Imperii i SSSR v dokumentakh*, Moskva: MGIU, 2001.
**David Rohl** (født 12. september 1950 i Manchester i England) er en britisk egyptolog og historiker. Rohl er blitt kjent for teorier som bryter med store deler av det øvrige fagmiljø vedrørende kronologiske spørsmål innen egyptologien. Han er også forfatter av flere populærvitenskapelige bøker.

Biografi
--------

David Rohl studerte og tok sin akademiske eksamen i egyptologi og oldtidshistorie ved Londons universitet. Etter sin eksamen deltok han på 1990-tallet i arkeologiske utgravninger i Syria og fikk deretter ansvaret for utgravninger i Egypts østlige ørken. Han ble i 1986 redaktør for tidskriftet *Journal of the Ancient Chronology Forum* (JACF) og var tidligere ordfører for *Sussex Egyptological Society*.

Teorier
-------

De teorier som Rohl har lagt fram inneholder en stor revisjon av det antikke Egypts kronologi. Følgen av hans konklusjoner blir at større delen av den egyptiske kronologi må forkortes med omkring 300 år før 1000 f.Kr. Først 664 f.Kr. anser Rohl at hans nye kronologi sammenfaller med den etablerte.

Ifølge Rohls kronologi skal den i Bibelen omtalte israelittiske uttog ha skjedd da farao Dudimose regjerte (han inledet sin regjeringstid en gang mellomn 1457 og 1444 f.Kr)

Rohl betrakter også de eldste fortellinger i Det gamle testamente som historiske kilder. Blant annet har Rohl en teori om hvor Edens hage kan ha ligget.

Rohls omdatering, hans nye kronologi, har ikke vunnet anerkjennelse blant fagfeller (2015). Han har også fått kritikk fra bibelmaksimalister som egyptologen Kenneth Kitchen.

Bibliografi
-----------

### A Test of Time series

* A Test of Time volume One: *A Test of Time*: The Bible - from Myth to History (1995)
* A Test of Time volume Two: *Legend*: The Genesis of Civilisation (1998)
* A Test of Time volume Three: *The Lords of Avaris*: Incovering the Legendary Origins of Western Civilisation (2007)

### Øvrige bøker

* *The Lost Testament* - From Eden to Exile: The five-thousand-year history of the people of the bible (2002)
* Official David Rohl discussion forum
* Official Highlights-Only list
* (en) David Rohl på MySpace

Referanser
----------

1. ↑  David Rohl, "Pharaohs and Kings", s. 114-115, 282-283.
2. ↑  Den amerikanska utgaven kalles Pharaohs and Kings: A Biblical Quest (1996).
3. ↑  Også utgitt med titlene *The Lost Testament: The Story of the Children of Yahweh*(2002) og *From Eden to Exile: The Epic History of the People of the Bible* (2003).

Eksterne lenker
---------------

* (en) David Rohl på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz
 |
*For kvinnenavnet, se Jacqueline.*
**Jaqueline** er en rocketrio fra Elverum bestående av Morten Wærhaug, Marius Drogsås Hagen og Bjarne Ryen Berg. Gruppa ble dannet i 1998, og gikk blant annet under navnet Dharma Garage de første årene. Bandet tok navnet *Jaqueline* i mai 2004. Debutalbumet deres, *Idiots*, ble utgitt i Norge i mars 2005 på Pop Partner Records, til terningkast fem i blant annet VG, Dagbladet og Aftenposten. Oppfølgeren, *Reaping Machines* ble utgitt i Norge på labelen Nun Music 21. august 2006, også denne gjennomgående positive omtaler. Jaqueline feiret sitt 10-årsjubileum høsten 2008. *Cape Horn*, deres tredje plate ble gitt ut i Norge 30. mars 2009 (Pendulum Records Norway / Indie Distribution).

Medlemmer
---------

* Morten Wærhaug – vokalist, gitar, lapsteel, bass, perkusjon, theremin
* Marius Drogsås Hagen – vokalist, bass, gitar
* Bjarne Ryen Berg – trommer, perkusjon

Diskografi
----------

* *Idiots* (2005)
* *Reaping Machines* (2006)
* *Cape Horn* (2009)

Eksterne lenker
---------------

* Offisielt nettsted Rediger på Wikidata
* Offisiell Myspace-side
* Offisiell Facebook-side
**Republikken Kongo** ligger i den vestlige delen av Sentral-Afrika. Ekvator går gjennom landet, som grenser til Angolas eksklave Cabinda i sør, Den demokratiske republikken Kongo i sør og øst, Den sentralafrikanske republikk og Kamerun i nord og Gabon i vest. Landet har en 169 km lang kystlinje mot Atlanterhavet med flere viktige havner, og dets maritime krav strekker seg 200 nautiske mil utover. Republikken Kongo dekker et areal på 342 000 km², hvorav 341 500 km² er land mens 500 km² er vann.

Det meste av landet er et lavtliggende platå mellom 200 m og 1000 m over havet, med en kyststripe mot Atlanterhavet i vest.

Hovedstad i Republikken Kongo er Brazzaville, som ligger langs bredden til elven Kongo. Rett over på den andre siden av elva ligger Kinshasa, hovedstaden i Den demokratiske republikken Kongo. Med en befolkning på ca. 1,5 millioner, er Brazzaville langt den største byen i republikken, og har nesten tre ganger så mange innbyggere som Pointe-Noire (663 400 per 2005), landets nest største by. Omtrent 70 % av befolkningen i republikken Kongo bor i Brazzaville, Pointe-Noire, eller langs jernbanen mellom disse byene.

Klimadiagram for Brazzaville

Klima
-----

Republikken Kongo har et tropisk klima, og siden landet ligger på ekvator, er klimaet er stabilt året rundt. 

Den gjennomsnittlige dagtemperatur ligger på 24 °C og nettene ligger vanligvis mellom 16 °C og 21 °C. Den årlige nedbørsnormalen er mellom 1250 og 1750 mm de fleste steder, og nedbøren er spredt ut over hele året. Minst nedbør faller i de sørlige områdene av landet og langs kysten. Perioden juni og september er den tørreste tiden på året, da sola og den intertropiske konvergenssonen er lengst mot nord. En annen, forholdsvis tørr, men kortere periode inntreffer i januar mens konvergenssonen er lengst sør.

Administrativ inndeling
-----------------------

Republikken Kongo er delt inn i tolv departementer, som igjen er delt inn i 86 distrikter og 7 kommuner. I listen under står hovedstaden i hvert departement i parentes.

|  |  |
| --- | --- |
| * Bouenza (Madingou)
* Brazzaville (Brazzaville)
* Cuvette (Owando)
* Cuvette-Ouest (Ewo)
* Kouilou (Pointe-Noire)
* Lékoumou (Sibiti)
* Likouala (Impfondo)
* Niari (Loubomo)
* Plateaux (Djambala)
* Pointe-Noire (Pointe-Noire)
* Pool (Kinkala)
* Sangha (Ouésso)
 | Kart over departementene i Republikken KongoKart over departementene i Republikken Kongo |

Eksterne lenker
---------------

|  |  |
| --- | --- |
| Commons | På Commons finnes et atlas for republikken Kongo |

  


|  |  |
| --- | --- |
| Oppslagsverk/autoritetsdata | Store norske leksikon
 |
**Đồng Khánh** (født 19. februar 1864 i Huế, død 28. januar 1889 samme sted) var fra 1885 og sin død i 1889 keiser i Vietnam tilhørende Nguyễn-dynastiet. Han var født Nguyễn Cảnh Tông, senere også kjent som **Nguyễn Phúc Ưng Kỷ**, og hans tre år som hersker gjorde ham svært upopulær. 

Đồng Khánh var sønn av prins Nguyễn Phúc Hồng Cai, men da hans onkel, keiser Tự Đức ikke kunne få barn, ble han adoptert og gjort til hertug av Kiên Giang. Đồng Khánh ble imidlertid ikke keiser før etter at fire andre hadde sittet på tronen. Disse, Dục Đức, Hiệp Hoà, Kiến Phúc og Hàm Nghi ble alle avsatt og fjernet som keisere kort tid etter Tự Đứcs død.

Det var begivenhetene 4. juli 1885 som brakte Đồng Khánh på tronen, da regenten Ton That Thuyet kidnappet den unge keiseren Hàm Nghi fra keiserpalasset og tok ham med som leder for den anti-franske revolusjonære motstandsbevegelsen. For i størst mulig grad redusere Hàm Nghis legitimitet som overhode, satte franskmennene Nguyễn Cảnh Tông på tronen og han tok da keisernavnet Đồng Khánh.

Eksterne lenker
---------------

* (en) Emperor Đồng Khánh – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Hàm Nghi** | **Keiser over Vietnam**(1885–1889) | Etterfølger:**Thành Thái** |

| * v
* d
* r
Keisere av Nguyễn-dynastiet 1802-1945 |
| --- |
| 
* Gia Long
* Minh Mạng
* Thiệu Trị
* Tự Đức
* Dục Đức
* Hiệp Hoà
* Kiến Phúc
* Hàm Nghi
* Đồng Khánh

* Thành Thái
* Duy Tân
* Khải Định
* Bảo Đại

 |  |


|  |  |
| --- | --- |
| Oppslagsverk/autoritetsdata | Prabook **·** Geni
 |
Republikken Texas' flagg fram til 28. desember 1838
**Republikken Texas** var en uavhengig stat i Nord-Amerika i nesten ti år, i perioden mellom 2. mars 1836 og 29. desember 1845.

Republikken Texas erklærte seg som uavhengig fra Mexico i 1836 under Texasrevolusjonen og omfattet hele det nåværende Texas og deler av New Mexico, Oklahoma, Kansas, Colorado og Wyoming. Grensen mot USA ble fastslått av Adams–Onís-traktaten fra 1819 mellom USA og Spania. Grensen i sør og vest mot Mexico var omstridt i hele republikkens levetid. Texas hevdet at elven Rio Grande utgjorde grensen. Mexico på sin side sto på at det var elven Rio Nueces som var grenseelven. Denne uenigheten utløste senere Den meksikansk-amerikanske krigen etter USAs annektering av Texas.

I stridighetene som oppsto mellom Mexico og Texas fire dager etter løsrivelsen, ble etter en tids beleiring 183 amerikanere drept da tusenvis meksikanske soldater under ledelse av general Antonio López de Santa Anna stormet Alamo-fortet. Blant de drepte i slaget ved Alamo var oberst Jim Bowie og kongressmannen Davy Crockett. Under frihetskampen for Texas som fulgte ble slagordet «Remember the Alamo!» brukt. Den 21. mars 1836 beseiret Republikken Texas' styrker, under ledelse av general Sam Houston, meksikanerne i slaget ved San Jacinto og sikret uavhengigheten til den nye republikken, og dette markerte avslutningen på krigen mellom Mexico og Texas.

Republikken Texas opphørte i desember 1845 da Texas ble USAs 28. delstat.

Presidenter og visepresidenter
------------------------------

| Presidenter i Republikken Texas |
| --- |
| Navn | Bilde | Visepresident | Fra | Til |
| David G. Burnet(midl.) |  | Lorenzo de Zavala(midl.) | 16. mars 1836 | 22. oktober 1836 |
| Sam Houston |  | Mirabeau B. Lamar | 22. oktober 1836 | 10. desember 1838 |
| Mirabeau B. Lamar |  | David G. Burnet | 10. desember 1838 | 13. desember 1841 |
| Sam Houston*(andre periode)* |  | Edward Burleson | 13. desember 1841 | 9. desember 1844 |
| Anson Jones |  | Kenneth Anderson | 9. desember 1844 | 19. februar 1846 |

Kjente personer
---------------

Stephen F. Austin, kjent som «Texas' Far» (Father of Texas)
* Stephen F. Austin
* Jim Bowie
* Davy Crockett
* Albert Sidney Johnston
* José Antonio Navarro
* James C. Neill
* Juan Seguin
* William B. Travis
* Isaac Van Zandt
* Edwin Waller
* William H. Wharton

Referanser
----------

1. 1 2  Valgt av 1835-forsamlingen

|  |  |
| --- | --- |
| Oppslagsverk/autoritetsdata | LCCN
 |